Se klippet over artiklen

_____________________

Svenske Jimmy Åström fik sig noget af et chok på vej til arbejde mandag morgen.

På motorvej E18 uden for byen Kristinehamn kørte han og en kollega, da de pludselig så en elg på vejen. Kollegaen satte farten ned for at fange et billede af det store dyr, men i stedet kom han til at trykke på optage-knappen.

Sekunder senere var de begge vidne til et dramatisk sammenstød mellem elgen og en modkørende bil. Som klippet viser, flyver elgen flere meter op i luften.

- Vi fik øje på den, men havde tid til at undvige. Pludselig kom der en modkørende bil og kørte direkte ind i elgen. Den fløj bare, fortæller Jimmy Åström, der fortalte sin historie til svenske Aftonbladet.se fredag aften.

Både han og kollegaen bremsede op efter ulykken, hvilket de modkørende biler også gjorde.

Ifølge svensk politi slap chaufføren uden alvorlige skader, skriver Aftonbladet.se, men elgen måtte lade livet under trafikulykken.

- Ambulancen tog hende til hospitalet i Karlskoga. Ved frokosttid kunne hun forlade skadestuen, siger Stefan Sundberg, vagthavende fra politiet i Värmland.

En opsynsmand blev kaldt til stedet for at tage sig af den afdøde elg.